**ÓRAVÁZLAT**

***Tanóra:*** *Magyar nyelv és irodalom – drámajáték*

***Időtartam****: 2 tanóra*

***Téma:*** *Makó Ágnes: Szotyi az űrutazó*

***Csoport:*** *4. osztály*

***Célok:*** *Önismeret és szociális képességek fejlesztése. Döntések és következmények mérlegelése. Az olvasás megszerettetése. Kreativitás, kifejezőkészség, gondolkodási képességek fejlesztése.*

***Munkaformák:*** *Plénum, csoport, páros.*

***Eszközök:*** *Szitakötő folyóirat 54. szám, Dixit pakli, szókártyák, kérdőív, pontozólap*

**Az óra menete**

**Ráhangolódás:**

1. Beszélgetőkörben a Dixit pakliból szabadon választott kártyák alapján elmondják, ki miért érzi magáénak aktuálisan az általa választott kártyát.

2. Fecske Csaba: Tétova remény (48. o.) Tanítói bemutatás, közös értelmezés. Előzetes ismeretek aktiválása. Célkitűzés.

3. Játék a verssel. A tanító által megadott hangulatok ábrázolása hanggal, mimikával körben a soronként továbbadott szöveg felolvasásával.

4. Bemelegítő drámajátékok:

- Szótagról szótagra (körben állva az 1. játékos egy szótagot mond, a második hozzátesz egy másikat, majd hangosan az egész csoport kimondja egyben, 3. játékos szótagot mond, 4. hozzátesz egyet, mindenki kimondja… értelmes és értelmetlen szavak is alkothatók tetszés szerint. Fontos a ritmus.)

2. Mondd másképpen! – Másképpen mondom. (A gyerekek ezt a mondatpárt adják tovább egymásnak körben. A mondd másképpen!-t mondó ábrázol egy hangulatot, a válaszoló ugyanabban a stílusban felel neki, majd ő is elmondja az első mondatot, de már más hangulatot ábrázolva…)

**Jelentésteremtés:**

1. Párok és csoportok kialakítása: összetett szavak tagjainak kiosztása kártyákon, párkeresés, majd összeillő szavak, kifejezések keresése, párokból kiscsoportok kialakítása.

2. Csoportépítő játék, három testőr:

Mind szeretjük (3 dolog)

Közülünk senki sem szereti (3)

Én abban különbözöm tőletek (4, v. ahány fős a csoport)

3. Csoportfeladat: Egy tárgy legszebb napja játék

Csoportban megalkotják egy napraforgómag legszebb napjának történetét, kiválasztják a szóvivőt, aki E/1.-ben tolmácsolja az osztálynak. A csoport többi tagja kiegészítheti a történetet.

4. Önálló olvasás: Szotyi, az űrutazó.

5. Beszélgetőkör kötött mondatkezdéssel: Számomra az volt a legérdekesebb a szövegben, hogy…

6. Páros feladat: A ti napraforgómagotok beszélgessen Szotyival, mutatkozzanak be egymásnak... A pár egyik tagja Szotyit, a másik a csoport által kitalált napraforgómagot játssza. (Idő hiányában a párok csak egymásnak játszanak, ha van rá idő, minden pár előadhatja a párbeszédet a többieknek.)

**Reflexió:** Beszélgetőkörben a páros drámajáték tapasztalatainak megbeszélése, a drámajátékos óra értékelése szabadon.

Levezető páros játék: Ököl és tenyér (Háromra a hátuk mögül előhúzzák az öklöt vagy tenyeret mutató jobbjukat. A csoport másik párosa jegyzi a pontokat a pontozólapon az ott feltüntetettek alapján. Általában a játszók az egyéni pontszerzésre törekszenek, de a párok összesen gyűjtött pontszámát fogjuk értékelni, hogy együttműködésre buzdítsuk őket, de majd csak utólag! Előre nem szólunk erről nekik.)

Készítette: Fodor Judit

Huszár Gál Iskola, Debrecen

***Mellékletek:***

*1. Szókártyák pár és csoportalakításhoz*

**arany- -sárga napra- -forgó**

**áru- -szállító teher- -autó**

**nagy- -városi élelmiszer- -üzlet**

**nemzet- -közi űr- -állomás**

**villám- -gyors szállító- -szalag**

*2. Csoportkérdőív*

**Három testőr**

|  |  |
| --- | --- |
| Három dolog, amit  mind szeretünk: |  |
|  |
|  |
| Három dolog, amit  egyikünk sem szeret: |  |
|  |
|  |
| És amiben különbözünk: | |
| Én, …………………………abban különbözöm tőletek, hogy .…………………  ……………………………………………………………………………………………………… | |
| Én, …………………………abban különbözöm tőletek, hogy .…………………  ……………………………………………………………………………………………………… | |
| Én, …………………………abban különbözöm tőletek, hogy .…………………  ……………………………………………………………………………………………………… | |

*3. Pontozólap*

ÖKÖL – TENYÉR: 4 – 0

TENYÉR – TENYÉR: 3 – 3

ÖKÖL – ÖKÖL: 0 – 0

Pontszámok:

|  |  |  |
| --- | --- | --- |
|  | Név: | Név: |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |
| 8. |  |  |
| 9. |  |  |
| 10. |  |  |